**OBRAZAC 1**

Elektroprivreda Crne Gore AD Nikšić

Broj iz evidencije postupaka javnih nabavki: 7/22

Redni broj iz Plana javnih nabavki: 351

Mjesto i datum: Nikšić, 24.02.2022. godine

Na osnovu člana 93 stav 1 Zakona o javnim nabavkama („Službeni list CG“, br. 074/19) Elektroprivreda Crne Gore AD Nikšić objavljuje

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE**

**usluga za potrebe Direkcije za informacione tehnologije**

**Tehnička podrška i održavanje postojećih Oracle licenci**

Predmet nabavke se nabavlja:

🗷 kao cjelina

1. **POZIV ZA NADMETANJE[[1]](#footnote-1)**

1. Podaci o naručiocu;
2. Podaci o postupku i predmetu javne nabavke:
	1. Vrsta postupka,
	2. Predmet javne nabavke (vrsta predmeta, naziv i opis predmeta),
	3. Procijenjena vrijednost predmeta nabavke[[2]](#footnote-2),
	4. Način nabavke:
* Cjelina, po partijama,
* Zajednička nabavka,
* Centralizovana nabavka,
	1. Posebni oblik nabavke:
* Okvirni sporazum,
* Dinamički sistem nabavki,
* Elektronska aukcija,
* Elektronski katalog,
	1. Uslovi za učešće u postupku javne nabavke i posebni osnovi za isključenje,
	2. Kriterijum za izbor najpovoljnije ponude,
	3. Način, mjesto i vrijeme podnošenja ponuda i otvaranja ponuda,
	4. Rok za donošenje odluke o izboru,
	5. Rok važenja ponude,
	6. Garancija ponude
1. **TEHNIČKA SPECIFIKACIJA PREDMETA JAVNE NABAVKE[[3]](#footnote-3)**
2. Naziv i opis predmeta nabavke u cjelini, po partijama i stavkama sa bitnim karakteristikama
3. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora
4. **Bitne napomene za sačinjavanje Finansijskog dijela ponude:**
5. **DODATNE INFORMACIJE O PREDMETU I POSTUPKU NABAVKE[[4]](#footnote-4)**

**Procijenjena vrijednost predmenta nabavke:[[5]](#footnote-5)**

🗷 **Procijenjena vrijednost predmeta nabavke bez zaključivanja okvirnog sporazuma**:

🗷 kao cjeline je 128.000,00 €;

Obrazloženje razloga zašto predmet nabavke nije podijeljen na partije:[[6]](#footnote-6)

Predmet javne nabavke predstavlja jedinstvenu tehničko-funkcionalnu cjelinu, te stoga nije podijeljen po partijama.

**ZAKLJUČIVANJE OKVIRNOG SPORAZUMA[[7]](#footnote-7)**

Zaključiće se okvirni sporazum:

🗷 ne

🞎 da

**PODACI O NARUČIOCIMA KOJI ZAKLJUČUJU ZAJEDNIČKU NABAVKU**

Nije primjenjivo.

**PODACI O NARUČIOCIMA KOJI SU UKLJUČENI U CENTRALIZOVANU NABAVKU**

Nije primjenjivo.

**NAČIN SPROVOĐENJA ELEKTRONSKE AUKCIJE**

Nije primjenjivo.

**ELEKTRONSKI KATALOG**

Nije primjenjivo.

**PONUDA SA VARIJANTAMA**

Mogućnost podnošenja ponude sa varijantama

🗷Varijante ponude nijesu dozvoljene i neće biti razmatrane.

🞎 Varijante ponude su dozvoljene.

**REZERVISANA NABAVKA**

🞎 Da

🗷 Ne

1. **NAČIN UTVRĐIVANJA EKVIVALENTNOSTI**

Nije primjenjivo.

1. **OSNOVI ZA OBAVEZNO ISKLJUČENJE IZ POSTUPKA JAVNE NABAVKE**

Privredni subjekat će se isključiti iz postupka javne nabavke, ako:

1) postoji sukob interesa iz člana 41 stav 1 tačka 2 alineja 1 i 2 ili člana 42 Zakona o javnim nabavkama,

2) ne ispunjava obavezne uslove i uslove sposobnosti privrednog subjekta predviđene tenderskom dokumentacijom,

3) postoji drugi razlog predviđen ovim zakonom.

1. **SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

🗷 garanciju za dobro izvršenje ugovora za slučaj povrede ugovorenih obaveza u iznosu od 10 % od vrijednosti ugovora;

1. **METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma:

🗷 odnos cijene i kvaliteta

1. **Ponude po potkriterijumu cijena vrednovaće se na sljedeći način:**

Maksimalan broj bodova po ovom potkriterijumu je **90**

Broj bodova po potkriterijumu cijena određuje se po formuli:

**C= (Cmin/Cp)x90**

gdje je:

C – broj bodova za ponuđenu cijenu,

 Cmin – najniža ponuđena cijena,

Cp – ponuđena cijena,

90 – maksimalni broj bodova po ovom potkriterijumu.

Ako je ponuđena cijena 0,00 EUR-a, prilikom vrednovanja te cijene po podkriterijumu cijena uzima se da je ponuđena cijena 0,01 EUR.

1. **Ponude po potkriterijumu kvalitet vrednovaće se na sljedeći način:**

Maksimalan broj bodova po ovom potkriterijumu je **10**

Ponude po potkriterijumu kvalitet vrednovaće se na osnovu referenci stručnih lica na uspješnom i blagovremenom izvršenju istih ili sličnih poslova iz oblasti predmeta javne nabavke koje su potvrđene od strane korisnika pruženih usluga tokom prethodnih 5 godina, računajući i godinu u kojoj je započet postupak nabavke.

Pod istim ili sličnim poslovima iz oblasti predmeta javne nabavke podrazumijevaju se usluge obezbjeđenja Oracle tehničke podrške za neku od Oracle tehnologija (Oracle Database EE, Oracle Web Logic EE, Oracle IAS).

Potvrde o izvršenim uslugama sadrže opis usluga na čijoj je realizaciji stručno lice bilo angažovano, vrijeme realizacije ugovora i konstataciju da su usluge blagovremeno i kvalitetno pružene.

Za predloženog **sertifikovanog inženjera: Oracle database Performance and Tuning Specialist ili Oracle database Administration Certified Professional** uzeće se u razmatranje broj referenci na istim ili sličnim poslovima u kojima je lice bilo angažovano kao Sertifikovani inženjer.

Princip vrednovanja je sljedeći: **sertifikovani inženjer Oracle database Performance and Tuning Specialist ili Oracle database Administration Certified Professional** koji ima najveći broj potvrđenih referenci dobija maksimalan broj bodova po ovom pod-podkriterijumu, a vrednovanje ostalih ponuđača izvršiće se na osnovu sljedeće formule:

$$Broj bodova (K)=\frac{broj potvrdjenih referenci}{najveći broj potvrdjenih referenci}×10$$

Ponuđač sa najvećim brojem bodova (C +K) će biti izabran kao prvorangirani.

1. **JEZIK PONUDE**

Ponuda se sačinjava na:

🗷 crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom.

1. **NAČIN, MJESTO I VRIJEME PODNOŠENJA PONUDA I OTVARANJA PONUDA**

Ponude se podnose preko ESJN-a zaključno sa danom 28.03.2022. godine do 10 sati.

Otvaranje ponuda održaće se dana 28.03.2022. godine u 10 sati.

🗷 Dio ponude koje se ne dostavlja preko ESJN-a, a odnosi se na Garanciju ponude dostavlja se:

* neposrednim podnošenjem na arhivi naručioca na adresi Ul. Vuka Karadžića broj 2, Nikšić;
* preporučenom pošiljkom sa povratnicom na adresi Ul. Vuka Karadžića broj 2, Nikšić, s tim što Garancija ponude mora biti uručena od strane poštanskog operatora najkasnije do roka određenog za podnošenje ponude,

radnim danima od 8 do 16 sati, zaključno sa danom 28.03.2022. godine do 10 sati.

Garancija ponude se dostavlja u zapečaćenoj koverti na kojoj je potrebno navesti broj tenderske dokumentacije i ,,Ne otvaraj prije javnog otvaranja".

Javno otvaranje dijela ponude koje se ne dostavlja preko ESJN-a održaće se dana 28.03.2022. godine u 10 sati, u prostorijama Elektroprivrede Crne Gore AD, Upravna zgrada, kancelarija broj 10, prizemlje, na adresi Ul. Vuka Karadžića broj 2, Nikšić.

1. **USLOVI ZA AKTIVIRANJE GARANCIJE PONUDE[[8]](#footnote-8)**

Garancija ponude će se aktivirati ako ponuđač:

1) odustane od ponude u roku važenja ponude;

2) ne dostavi zahtijevane dokaze prije potpisivanja ugovora;

3) odbije da potpiše ugovor o javnoj nabavci; ili

4) u izjavi privrednog subjekta navede netačne činjenice o ispunjenosti uslova iz člana 111 stav 4 Zakona o javnim nabavkama.

1. **TAJNOST PODATAKA**

Tenderska dokumentacija sadrži tajne podatke

🗷 ne

🞎 da

1. **UPUTSTVO ZA SAČINJAVANJE PONUDE**

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

1. **NAČIN ZAKLJUČIVANJA I IZMJENE UGOVORA O JAVNOJ NABAVCI**

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:[[9]](#footnote-9)

**Obaveze Naručioca i Izvršioca tokom realizacije Ugovora**

Obaveze Izvršioca su:

* Da predmetne usluge izvršava u skladu Tehničkom specifikacijom Tenderske dokumentacije br. 7/22, prihvaćenom Ponudom Izvršioca;
* Da uz mjesečnu fakturu dostavlja i Izvještaj o izvršenim uslugama sa potpisom ovlašćenog lica Naručioca;
* Da odmah po zahtjevu Naručioca pristupi otklanjanju uočenih nedostataka.

Obaveze Naručioca su:

* Da odredi lice koje će biti ovlašćeno za dostavljanje podataka Izvršiocu i za drugi vid saradnje;
* Da, ukoliko utvrdi bilo kakav nedostatak u izvršenju usluge koja je predmet nabavke, o tome odmah obavijesti Izvršioca;
* Da Izvršiocu uredno plaća za izvršene usluge na način kako je to predviđeno tenderskom dokumentacijom br. 7/22 i Ugovorom;
* Da Izvršioca obavijesti o datumu početka usluga.

**Ovlašćeni predstavnici**

Naručilac i Izvršilac će se u roku od 2 (dva) radna dana po potpisivanju Ugovora, u pisanoj formi uzajamno informisati o ovlašćenim predstavnicima koji će sprovoditi proceduru primopredaje podataka, tehničke podrške i uništavanja podataka kao i primopredaju gotovih pošiljki.

Ugovorne strane obavještavaju jedna drugu uzajamno i bez odlaganja o svim informacijama, činjenicama ili okolnostima koje sprečavaju ili ometaju izvšenje ugovornih obaveza.

Takvi podaci obuhvataju i promjene predstavnika ili njihovih e-mail adresa.

Ugovorne strane su saglasne da razmjenjuju korespodenciju koja se odnosi na izvršenje ovog ugovora preporučenim ili povratnim vrijedonosnim pošiljkama, faksom ili e-mailom, i u okviru strogo zatvorenih obezbijeđenih sistema za razmjenu podataka.

**Raskid ugovora**

Ugovor  se može raskinuti sporazumno ili po zahtjevu jedne od Ugovornih strana.

Ako strane ugovora sporazumno raskinu Ugovor, sporazumom o raskidu ugovora utvrđuju se međusobna prava i obaveze koje proističu iz raskida Ugovora.

U slučaju jednostranog raskida Ugovora, Ugovor će se raskinuti pisanim obavještenjem sa otkaznim rokom od 15 (petnaest) dana koje se dostavlja drugoj Ugovornoj strani. U obavještenju mora biti naznačeno po kom osnovu se Ugovor raskida.

Naručilac će jednostrano raskinuti Ugovor u slučaju da:

* Izvršilac ne bude izvršavao svoje obaveze u rokovima i na način predviđenim Ugovorom
* Izvršilac obustavi pružanje usluga ili na neki drugi način jasno ispolji svoju namjeru da ne nastavi sa izvršavanjem svojih ugovornih obaveza;
* Nastupe okolnosti iz člana 150 ZJN (Sl.list CG br. 74/19).

Izvršilac ima pravo da jednostrano raskine Ugovor ako Naručilac ne plaća Izvršiocu u rokovima i na način predviđen Ugovorom.

Nakon što obavještenje o raskidu Ugovora stupi na snagu, Naručilac ima pravo da:

a. obavijesti Izvršioca o njegovim postojećim potraživanjima,

b. obustavi dalja plaćanja u korist Izvršioca sve dok se ne utvrde iznosi odštete u slučaju kašnjenja (ako ih je bilo), te svih drugih troškova kojima je Naručilac bio izložen, i/ili iznose svih gubitaka i štetu koju je Naručilac pretrpio, nakon uzimanja u obzir svih iznosa plativih Izvršiocu. Po pokriću svih navedenih gubitaka, štete i dodatnih troškova, Naručilac je dužan da eventualnu razliku isplati Izvršiocu.

**Ugovorne kazne i penali**

Ako Izvršilac zakasni sa završetkom usluga svojom krivicom, dužan je da plati Naručiocu ugovorenu kaznu za svaki dan kašnjenja po stopi od 2 ‰ (promila) na vrijednost ukupnih usluga, s tim što iznos ovako određene ugovorene kazne ne može preći 5% od ukupne vrijednosti Ugovora.

Ugovorne strane su saglasne da se iznos ugovorene kazne može odbiti od vrijednosti izvršenih usluga.

Ako Naručiocu nastane šteta zbog prekoračenja ugovorenog roka završetka usluga u iznosu većem od ugovorenih i obračunatih penala - kazne, tada je Izvršilac dužan da plati Naručiocu pored ugovorene kazne (penale) i iznos naknade štete koji prelazi visinu ugovorene kazne.

Izvršilac nema pravo na bonus za ranije izvršenje ugovorenih usluga.

**Ostale odredbe**

Na sva prava i obaveze ugovornih strana, a koja nijesu regulisana Ugovorom, primjenjuju se važeći zakonski i podzakonski propisi države Crne Gore.

Sve eventualne sporove koji nastanu u vezi sa Ugovorom, ugovorne strane će rješavati sporazumno, a ako to ne bude moguće za rješavanje istih nadležan je Privredni sud Crne Gore.

1. **ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.

1. **IZJAVA NARUČIOCA O NEPOSTOJANJU SUKOBA INTERESA**

Elektroprivreda Crne Gore AD Nikšić

Broj: 10-00-3076

Mjesto i datum: Nikšić, 31.01.2022.godine

U skladu sa članom 43 stav 1 Zakona o javnim nabavkama („Službeni list CG”, br.74/19),

**Izjavljujem**

da u postupku javne nabavke redni brojem 351 iz Plana javne nabavke za 2022.*godinu* za nabavku usluga za potrebe Direkcije za informacione tehnologije - Jednogodišnja tehnička podrška i licence za Check Point, nijesam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.

Ovlašćeno lice naručioca Nikola Rovčanin

 *s.r.*

Službenik za javne nabavke Radovan Radojević

 *s.r.*

Lice koje je učestvovalo u planiranju javne nabavke Marija Janjušević

*s.r.*

Član komisije za sprovođenje postupka javne nabavke Mirjana Mrdović

*s.r.*

Član komisije za sprovođenje postupka javne nabavke Ivana Kilibarda

*s.r.*

Član komisije za sprovođenje postupka javne nabavke Ilija Perošević

*s.r.*

1. **UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava najkasnije deset dana prije dana koji je određen za otvaranje ponuda.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki <http://www.kontrola-nabavki.me/>.“.

1. Podatke iz tačke 1. Poziv za nadmetanje naručilac neposredno UNOSI na ESJN elektronskim putem; [↑](#footnote-ref-1)
2. U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama; [↑](#footnote-ref-2)
3. Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem; [↑](#footnote-ref-3)
4. Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN; [↑](#footnote-ref-4)
5. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-5)
6. Ukoliko je predmet nabavke podijenjen na partije ovaj dio brisati [↑](#footnote-ref-6)
7. Ukoliko se ne predvidja zaključivanje okvirnog sporazuma cijelu sekciju brisati iz tenderske dokumentacije [↑](#footnote-ref-7)
8. Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma [↑](#footnote-ref-8)
9. U ovom dijelu moguće je i predvidjeti raskid ugovora, ugovorne kazne i ostale elemente ugovora [↑](#footnote-ref-9)